
	Birštono savivaldybės Tarybai
Birštono savivaldybės administracijos Direktoriui

IŠVADA

DĖL BIRŠTONO SAVIVALDYBĖS GALIMYBĖS IMTI ILGALAIKĘ  PASKOLĄ INVESTICIJŲ PROJEKTAMS FINANSUOTI 

	

	2021 m. vasario 1 d. Nr. 3IŠ-1 

Birštonas


Birštono savivaldybės (toliau – Savivaldybės) administracija kreipėsi
 į Savivaldybės  kontrolės  ir  audito tarnybą (toliau – Tarnyba) prašydama  pateikti  Savivaldybės  kontrolieriaus išvadą  dėl  savivaldybės   galimybių imti  ilgalaikę   589460,00  Eur  paskolą. Birštono  savivaldybės  administracija rašte
  nurodė, kad vadovaujantis Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo (2020 m. gruodžio 22 d. Nr.XIV-102) 13 straipsnio 1 dalies 2 ir 4 punktais Birštono savivaldybė planuoja imti paskolą atrinktiems projektams, kurie prisideda prie savivaldybės socialinės ir ekonominės plėtros tikslų ir kitiems vykdomiems darbams finansuoti. Savivaldybė vykdo dviejų pastatų ir gatvių rekonstrukciją. Savivaldybei trūksta nuosavų lėšų šių darbų apmokėjimui todėl planuojama imti paskolą iš banko. Pagal VšĮ Centrinės projektų valdymo agentūros atliktą projektų vertinimą, pagal tinkamumo vertinimo kriterijus, du projektai yra tinkami finansuoti pasiskolintomis lėšomis (Lietuvos Respublikos finansų ministerijos 2020 m. birželio 10 d. raštas Nr.6K-2003354 ,,Dėl projektų tinkamumo finansuoti savivaldybės pasiskolintomis lėšomis“). Paskolos būtų imamos šiems projektams:

1. Birštono lopšelio - darželio "Giliukas" pastato energetinio efektyvumo didinimas – 200000,00 Eur.

2. Birštono meno mokyklos pastato energetinio efektyvumo didinimas
 – 300000,00 Eur.


3. Kitiems investicinių projektų  darbams finansuoti
 – 89460 Eur:  Birštono  seniūnijos  vietinės  reikšmės  kelio  BR-7 (kelias  A16-Škėvonys)  atkarpos  kapitalinis  remontas – 48000,00 Eur; projekto „Ligų  valdymo  tinklo  stiprinimas  pasienio  teritorijose“ – 41460,00 Eur  ilgalaikiam  turtui įsigyti.
Vadovaudamasi Lietuvos Respublikos  vietos savivaldos įstatymo
 27 straipsnio 1  dalies   3  punktu, Birštono savivaldybės  kontrolės  ir  audito  tarnyba atliko  Birštono  savivaldybės  galimybės  imti   ilgalaikę 589460 Eur paskolą  investicijų  projektams  finansuoti  vertinimą.

Vertinimo apimtis  ir  metodai 

Vertinimo tikslas − įvertinti, ar Birštono savivaldybė (toliau - Savivaldybė), turi  galimybę, neviršydama  teisės  aktų   nustatytų  skolinimosi  limitų,  2021  metais  imti  iš  kredito  įstaigos dešimties  metų laikotarpiui ilgalaikę 589460,00 Eur paskolą  investicijų   projektams  finansuoti,  ir pateikti Birštono  savivaldybės tarybai  išvadą dėl skolinimosi  galimybės. 
 Vertinamas  subjektas  - Savivaldybės  administracija, kodas 188750166, adresas Jaunimo  g. 2, Birštonas.
Vertinamas  laikotarpis  -   2021 metai.

Vertinimo  kriterijai. Skolinimosi teisėtumas vertintas analizuojant atitiktį teisės aktams, reglamentuojantiems Savivaldybės skolinimąsi 2021 metais:

· Lietuvos Respublikos vietos savivaldos įstatymui
,

· Lietuvos Respublikos biudžeto sandaros įstatymui
,

· Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymui
,

· Lietuvos Respublikos Vyriausybės patvirtintoms Savivaldybių skolinimosi taisyklėms
,

· Lietuvos Respublikos fiskalinės sutarties įgyvendinimo konstituciniam įstatymui
,

· Lietuvos Respublikos finansų ministro patvirtintam Projektų atrankos tvarkos aprašui
.

Siekiant gauti vertinimo tikslams reikalingus įrodymus, atlikta:

· Savivaldybės veiklos, apskaitos, ataskaitų rengimo skolinių įsipareigojimų srityje vidaus kontrolės tyrimas;

· paskolų gavimo ir grąžinimo ūkinių operacijų bei paskolų likučių tikrinimai;

· ilgalaikių įsipareigojimų einamųjų metų dalies tikrinimai;

· Savivaldybės skolos pokyčių analizė.

Vertinimo metu buvo analizuojami reikalingi duomenys, pateikti:

· Savivaldybės Skolinių įsipareigojimų 2020 m. gruodžio 31 d. ataskaitoje;

· Savivaldybės Mokėtinų sumų 2020 m. gruodžio 31 d. ataskaitoje;

· Savivaldybės administracijos Biudžeto ir apskaitos skyriaus tvarkomos Savivaldybės iždo buhalterinės apskaitos dokumentuose.

Vertinimas atliktas siekiant gauti pakankamą užtikrinimą, kad analizuotose finansinėse ataskaitose nėra reikšmingų iškraipymų, o Savivaldybė skolinasi laikydamasi teisės aktų reikalavimų.

Visiškas užtikrinimas neįmanomas dėl to, kad netikrinome visų (100 proc.) skolinimosi ūkinių operacijų, ūkinių įvykių ir sudarytų sandorių.

Savivaldybės administracija yra atsakinga už vertinimui pateiktų duomenų tikrumą ir teisingumą. Rengiant šią išvadą buvo vadovaujamasi nuostata, kad Birštono savivaldybės administracijos pateikti duomenys yra teisingi, objektyvūs ir išsamūs, o pateiktų dokumentų kopijos atitinka originalus. Vertinimo įrodymai gauti taikant dokumentų tikrinimo, skaičiavimo ir analitines procedūras.

Vadovybės atsakomybė

 Savivaldybės administracija yra atsakinga už Tarnybai pateiktų duomenų tikrumą ir teisingumą.  Savivaldybės administracijos Biudžeto ir  apskaitos skyrius tvarko ir yra atsakingas   už naudojimąsi bankų  kreditais, atlieka paskolų apskaitą bei analizuoja Birštono savivaldybės skolų   būklę, kontroliuoja skolos limitų vykdymą ir yra už šias funkcijas atsakingas.

Savivaldybės administracija taip pat yra atsakinga už Savivaldybės vardu prisiimtų paskolų naudojimą pagal Savivaldybės tarybos nurodytą paskirtį teisės aktų nustatyta tvarka.

Lietuvos Respublikos teisės aktai nereglamentuoja Savivaldybės kontrolieriaus teikiamos išvados dėl savivaldybės galimybės imti paskolą formos, turinio ir apimties, nėra parengtų metodikų. Todėl rengiant šią išvadą apsiribota atlikti vertinimą teisėtumo požiūriu, t.y. vertintas Savivaldybės skolinimosi atitikimas imperatyvioms teisės normoms (privalomiems reikalavimams).

Vertinimo metu surinkti įrodymai, pagrindžiantys Savivaldybės skolinius įsipareigojimus ir suteikiantys pagrindą pateikti Savivaldybės tarybai išvadą dėl galimybės imti dešimties  metų  laikotarpiui  ilgalaikę  paskolą  iki 589460,00 Eur   investicijų  projektams  finansuoti.
Vertinimo   rezultatai
Paskola neviršys  Savivaldybės  skolos  limito
Pagal 2021 metų valstybės biudžeto ir savivaldybių biudžetų finansinių rodiklių patvirtinimo įstatymo
 (toliau - Rodiklių įstatymas) nuostatas, savivaldybių skolos limitas skaičiuojamas nuo šio įstatymo 6 priede nurodytų prognozuojamų savivaldybės biudžeto pajamų.

Minėtame 6 priede nurodytos prognozuojamos Savivaldybės biudžeto pajamos - 5964,0 tūkst. Eur. Rodiklis, pagal kurį skaičiuojami Savivaldybės skolinimosi ir skolos limitai (toliau - Skolinimosi rodiklis), sudaro 5964,0 tūkst. Eur.

Savivaldybės skolos limitas, į kurį įskaitomi visi Savivaldybės prisiimti, bet dar neįvykdyti įsipareigojimai grąžinti kreditoriams lėšas pasirašius paskolų sutartis, finansinės nuomos (lizingo) sutartis ir kitus įsipareigojamuosius skolos dokumentus, yra 60 procentų Skolinimosi rodiklio, t. y. 3578,4 tūkst. Eur.

Savivaldybės skoliniai įsipareigojimai, skaičiuojami į skolos limitą, 2020 m.  gruodžio 31 d. buvo 2805,1 tūkst. Eur, arba sudarė 47,0 proc. Skolinimosi rodiklio, iš jų:

1. Savivaldybės pagal pasirašytas ilgalaikių paskolų sutartis su kredito įstaigomis paimtų ir negrąžintų paskolų likutis – 2346,0 tūkst. Eur;

2. paskolų įsipareigojimai pagal daugiabučių namų modernizavimo programą
 - 459,1 tūkst. Eur.
Savivaldybės planuojama imti 589,46 tūkst. Eur ilgalaikė paskola investicijų projektams finansuoti Savivaldybės skolą padidintų iki 3394,56 tūkst. Eur, arba iki 56,9 proc. Skolinimosi rodiklio ir tai neviršytų Savivaldybei nustatyto skolos limito.
Savivaldybės metinio grynojo skolinimosi suma, Finansų  ministro nustatyta tvarka 2020 metais atrinktiems projektams finansuoti, atitinka lėšų sumą, kurios reikia šiems projektams  įgyvendinti                     

Rodiklių įstatyme
 reglamentuotas savivaldybių metinis grynasis skolinimasis 2021 metais - savivaldybės metinio grynojo skolinimosi suma finansų ministro nustatyta tvarka 2019 ir 2020 metais atrinktiems projektams, kuriais prisidedama prie regiono ir (arba) savivaldybės socialinės ir ekonominės plėtros tikslų, nustatytų strateginio planavimo dokumentuose, pasiekimo ir mažinamos savivaldybės biudžeto išlaidos ir (arba) didinamos savivaldybės biudžeto pajamos, atitinka lėšų sumą, kurios reikia šiems projektams įgyvendinti. Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektams įgyvendinti.

Savivaldybės metinis grynojo skolinimosi limitas 2021 metams yra 500,0 tūkst. Eur - skolinantis Lietuvos Respublikos finansų ministro nustatyta tvarka atrinktiems projektams.

Finansų ministerija 2020-06-10 raštu Nr.6K-2003354 „Dėl  projektų  tinkamumo finansuoti savivaldybės  pasiskolintomis  lėšomis“ informavo, kad atsižvelgdama  į   VšĮ  Centrinės  projektų  valdymo  agentūros  atliktą  Savivaldybės  paraiškoje  nurodytų  projektų  vertinimą, pripažino tinkamais finansuoti  Savivaldybės pasiskolintomis  lėšomis – duomenys  lentelėje. 

	Eil. Nr.
	Projekto, kurį planuojama finansuoti pasiskolintomis lėšomis (preliminarus pavadinimas)
	Leistina maksimali projektui  įgyvendinti reikalingų pasiskolintų  lėšų  suma, Eur

	1.
	Birštono lopšelio-darželio  „Giliukas“ pastato  energetinio  efektyvumo  didinimas
	200000,00

	2.
	Birštono meno mokyklos pastato  energetinio   efektyvumo didinimas 
	300000,00

	
	Iš viso:
	500000,00


Lietuvos Respublikos fiskalinės sutarties įgyvendinimo konstitucinio įstatymo
 4 straipsnio 4 dalyje nustatyta, kad kiekvienas valdžios sektoriui priskiriamas biudžetas, kurio planuojami asignavimai neviršija 0,3 procento praėjusių metų BVP to meto kainomis, turi būti planuojamas, tvirtinamas, keičiamas ir vykdomas taip, kad to biudžeto asignavimai neviršytų jo pajamų, išskyrus metus, kuriais pagal Vyriausybės arba jos įgaliotos institucijos viešai paskelbtą ekonominės raidos scenarijų, dėl kurio tvirtinimo kontrolės institucija paskelbė savo išvadą, numatomas neigiamas produkcijos atotrūkis nuo potencialo. Pastaruoju atveju asignavimai negali viršyti pajamų daugiau kaip 1,5 procento.

Lietuvos Respublikos valstybės kontrolė, vykdydama nepriklausomos biudžeto politikos kontrolės institucijos funkcijas (toliau - Fiskalinė institucija), vadovaudamasi Fiskalinės sutarties įgyvendinimo konstitucijų įstatymu, teikia savivaldybių fiskalinės drausmės taisyklių laikymosi vertinimą.

Valstybės kontrolė pagal Fiskalinės sutarties įgyvendinimo konstitucinio įstatymo 7 straipsnio 2 dalį 2020-12-21 pateikė Išvadą „Dėl ekonominės raidos scenarijaus tvirtinimo“  Nr. BPE-9, kad šalies ekonomikoje susiklosčiusi neįprasta padėtis atitinka išskirtinių aplinkybių sąvoką.

Lietuvos Respublikos finansų ministerija paskelbė: 2020-12-14 ekonominės raidos scenarijų 2020-2023 metų laikotarpiui. 2020-12-16 Lietuvos Respublikos finansų ministerija paskelbtame pranešime „Dėl potencialaus bendrojo  vidaus  produkto ir  produkcijos  atotrūkio  nuo  potencialo 2019-2023 metais“ nurodyta -  2021 metais produkcijos atotrūkis nuo potencialo bus neigiamas.

Kai produkcijos atotrūkis nuo potencialo yra neigiamas, pagal Fiskalinės sutarties įgyvendinimo konstitucinio įstatymo 4 straipsnio 4 dalį, mažųjų savivaldybių (visų savivaldybių, išskyrus Vilniaus, Kauno, Klaipėdos, Šiaulių miestų) išlaidos 1,5 procento gali viršyti pajamas, t. y. biudžetas gali būti su deficitu, pajamų ir išlaidų rodiklius vertinant pinigų srautais.

Rodiklių įstatyme
 reglamentuojama - savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2021 metams prognozuojamo neigiamo produkcijos atotrūkio nuo potencialo.
Neviršijant Finansinių rodiklių patvirtinimo įstatymu nustatyto skolos limito, Savivaldybei atsirado papildomo skolinimosi galimybė - 1,5 proc. patvirtintų biudžeto pajamų, tai sudaro 89460 Eur.

Išvada. Savivaldybės  esami  skolinimosi  limitai  neviršija Finansinių rodiklių   patvirtinimo  įstatymu
  nustatytų  normatyvų. Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektams įgyvendinti.

Įvertinę  Birštono savivaldybės biudžeto finansines galimybes, manome, kad Birštono   savivaldybės Taryba gali, neviršydama Finansinių rodiklių patvirtinimo įstatymo nustatytų   skolinimosi normatyvų, priimti sprendimą imti  iki 589460,00 Eur  ilgalaikę  paskolą 10  metų   laikotarpiui,  investicijų  projektams finansuoti, bendrajam finansavimui  užtikrinti.
Savivaldybės kontrolierė



                                         Janina   Blekaitienė 

� Birštono savivaldybės   administracijos 2021-01-25 raštas Nr.(6.8)-SR-0095 „Dėl  išvados  imti  paskolą  iš banko“. 


� Birštono savivaldybės   administracijos 2021-01-25 raštas Nr.(6.8)-SR-0095 „Dėl  išvados  imti  paskolą  iš banko“.


� Birštono  savivaldybės  administracijos  Biudžeto  ir  apskaitos  skyriaus  2021-02-01 raštas  Nr.(20.3.)-SD-022


� Lietuvos Respublikos vietos savivaldos įstatymas, 1994-07-07 Nr. I-533 (su vėlesniais pakeitimais).


�	Lietuvos Respublikos vietos savivaldos įstatymas, 1994-07-07 Nr. I-533 (su vėlesniais pakeitimais).


�	Lietuvos Respublikos biudžeto sandaros įstatymas, 1990-07-30 Nr. I-430 (su vėlesniais pakeitimais).


�	Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymas, 2020-12-22 Nr. XIV-102.


�	Lietuvos Respublikos Vyriausybės 2004-03-26 nutarimas Nr. 345 „Dėl savivaldybių skolinimosi taisyklių patvirtinimo" (2012-03-21 nutarimo Nr. 304 redakcija, su vėlesniais pakeitimais).


�	Lietuvos Respublikos fiskalinės sutarties įgyvendinimo konstitucinis įstatymas, 2014-11-06 Nr. XII-1289.


�	Lietuvos Respublikos finansų ministro įsakymu 2020-03-18 Nr. 1K-69 patvirtintas „Projektų atrankos tvarkos aprašas".


�	Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymas, 2020-12-22 Nr. XIV-102, 13 str. 1 d. 1 p.


�	Lietuvos Respublikos Vyriausybės 2004-09-23 nutarimas Nr. 1213 „Dėl daugiabučių namų atnaujinimo (modernizavimo) programos patvirtinimo".


�	Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymas, 2020-12-22 Nr. XIV-102, 13 str. 1 d. 4 p.


�	Lietuvos Respublikos fiskalinės sutarties įgyvendinimo konstitucinis įstatymas. (2014-11-06 Nr. XII-1289, aktuali redakcija).


�Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymas, 2020-12-22 Nr. XIV-102, 13 str. 1 d. 2 p.


�Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo, 2020-12-22 Nr. XIV-102  nuostatos.


 





